पाएं अपने शहर की ताज़ा ख़बरें और फ्री ई-पेपरडाउनलोड करें
जिला प्रशासन एवं सवाई माधोपुर नगरपरिषद कोरोना गाइडलाइन के अनुसार जागरूकता के कई कार्यक्रम एवं गतिविधियां संचालित कर रही है, लेकिन कोरोना के प्रभाव में कोई खासी कमी नहीं आ रही है। इसका मुख्य कारण आमजन का कोरोना प्रोटोकॉल का पालना नहीं करना एवं मास्क नहीं पहनना है। ऐसे में नगरपरिषद कार्मिकों एवं सफाई कर्मियों की अलग अलग टीमों के द्वारा शहर के अलग अलग स्थानों पर पोस्टर वितरण, मास्क वितरण, सेनिटाइजेशन, समझाइश, ऑटो टिपर पर जिंगल टोन एवं लाउडस्पीकर के माध्यम से गाइडलाइन की जानकारी नियमित रूप से लोगों को दी जा रही है।
आयुक्त रविंद्र सिंह यादव ने बताया कि शनिवार को वीकेंड कर्फ्यू की पालना कराने के लिए नगरपरिषद की टीम के द्वारा शहर के अलग अलग स्थानों पर जाकर आमजन को समझाया गया तथा गाइडलाइन का उल्ल्घंन करने वाले व्यक्तियों पर जुर्माना भी किया गया। इसके तहत मास्क नहीं पहने वालों एवं दो गज की दूरी का पालना नहीं करने वाले 6 व्यक्तियों पर 800 रुपए का जुर्माना किया तथा मास्क विहीन निर्धन लोगों को निशुल्क मास्क भी उपलब्ध करवाए गए। इन सबके अतिरिक्त नगरपरिषद द्वारा कोविड संक्रमित व्यक्तियों को कोविड केयर सेंटर रणथंभौर सेविका हॉस्पिटल एवं देवनारायण छात्रावास पर इंदिरा रसोई के माध्यम से निशुल्क भोजन एवं पानी की व्यवस्था करवाई जा रही है। यह कार्य नियमित रूप से संचालित किया जा रहा है। भामाशाह या स्वयंसेवी संस्थाएं अपने स्वयं के सहयोग से इंदिरा रसोई जरूरतमंद व्यक्तियों को भोजन कराने के लिए सहयोग कर सकती हैं।
छह लोगों पर 2400 रुपएका जुर्माना किया
मलारना डूंगर। कस्बे सहित खिरनी, भाड़ौती गांव में तहसीलदार किशन मुरारी मीना सरकार द्वारा जारी कोरोना एडवाइजरी की अवहेलना करने वाले लोगों के खिलाफ कार्रवाई की ।उन्होंने 6 लोगों पर 2400रुपये का जुर्माना किया। इसी के सभी लोगों से मास्क लगाकर रहने के लिए समझाइश की तथा कहा ऐसा नहीं करने पर सख्त कानूनी कार्रवाई करने की बात कही । वही वीकेंड कर्फ्यू के तहत अनुमत दुकानों को छोड़कर सभी दुकानें व्यवसायिक प्रतिष्ठान बंद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn